Legal Document

Category: 43

Text:
93. ΑΠΟΦΑΣΗ ΥΠΟΥΡΓΩΝ ΓΕΩΡΓΙΑΣ  ΚΑΙ ΕΜΠΟΡΙΟΥ Αριθ. 225319/1252 της 10/24 Φεβρ.  1982 (ΦΕΚ Β΄ 84) Καθορισμός τύπου Κρατικού Σήματος και δαπάνης εφαρμογής του στις εξαγόμενες μαρμελάδες, κομφιτούρες, ζελέδες φρούτων ως και κρέμας καστάνων. 1.Έχοντας υπόψη: α)Το Νόμ. 400/3-8-76 «περί Υπουργικού Συμβουλίου και Υπουργείων». β)Το άρθρ. 12 παρ. 3 του Ν.Δ. 3999/59 «περί ελέγχου του εξαγωγικού εμπορίου και άλλων τινών διατάξεων». γ)Τις παρ. 8 και 9 του άρθρ. 19 του Νόμ. 4035/60 «περί μέτρων επεκτάσεως και βελτιώσεως των δενδροκηπευτικών καλλιεργειών και άλλων τινών διατάξεων». δ)Το αριθ. 1356/81 Π.Δ/μα «περί τυποποιήσεως και ποιοτικού ελέγχου επί των προς εξαγωγήν εις χώρας της Ε.Ο.Κ. προοριζομένων κομφιτούρας, ζελέ και μαρμελάδας φρούτων, ως και κρέμας καστάνων, εις συμμόρφωσιν προς την υπ’ αριθ. 79/693/ΕΟΚ οδηγίαν του Συμβουλίου της 24-71979 (Ε.Ε.Ν. 205/13-8-79), αποφασίζουμε: 2.α)Επιβάλλουμε όπως το Κρατικό Σήμα που καθιερώθηκε με την αριθ. 95477/7352/24-5-60 απόφασή μας (ΦΕΚ 262/11-6-60 Τεύχ. Β΄) τοποθετείται, απαραιτήτως σε όλα τα χαρτοκιβώτια, χαρτονοκιβώτια ή άλλα μέσα συσκευασίας με προαιρετική την τοποθέτησή του στις μονάδες συσκευασíας, που περιέχονται στα ανωτέρω μέσα συσκευασίας. β)Ορίζουμε τη δαπάνη εφαρμογής του Κρατικού Σήματος στις εξαγόμενες στο εξωτερικό μαρμελάδες, κομφιτούρες και ζελέδες φρούτων ως και κρέμα καστάνων σε 2%o της αξίας του εξαγομένου εμπορεύματος που αναγράφονται στο σχετικό τιμολόγιο ή τα λοιπά φορτωτικά έγγραφα δηλαδή της τιμολογιακής αξίας F.O.B. γ)Η ισχύς της αποφάσεως αρχίζει ένα μήνα μετά τη δημοσίευσή της στην Εφημερίδα της Κυβερνήσεως. (Αντί για τη σελ. 238,385(β) Σελ. 238,385(γ) Τεύχος 1407 Σελ. 101 ΄Ελεγχος εξεγομένων γεωργικών προϊόντων 11.Ε.δ.88-93